laion/Wikipedia-Exotic huggingface dataset:
দেলোয়ার হোসেন বীর প্রতীক

দেলোয়ার হোসেন (জন্ম: অজানা — মৃত্যু: ২০১০) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। দেলোয়ার হোসেনের জন্ম ব্রাহ্মণবাড়িয়া জেলার আখাউড়া উপজেলার নিলাখাদ গ্রামে। তার বাবার নাম আবদুল হাই এবং মায়ের নাম রোকেয়া বেগম। তার স্ত্রীর নাম শাহানা বেগম। এ দম্পতির দুই ছেলে ও তিন মেয়ে। ১৯৭১ সালে দেলোয়ার হোসেন চাকরি করতেন পাকিস্তান সেনাবাহিনীতে। সে সময়ে তিনি কুমিল্লা সেনানিবাসে কর্মরত ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে যুদ্ধ করেন ২ নম্বর সেক্টরের গঙ্গাসাগর সাবসেক্টরে। পরে তাকে নিয়মিত মুক্তিবাহিনীর নবম ইস্ট বেঙ্গল রেজিমেন্টে অন্তর্ভুক্ত করা হয়। চন্দ্রপুর যুদ্ধের কয়েক দিন আগে কালাছড়া চা-বাগান আক্রমণেও তিনি অংশ নিয়ে সাহসিকতার সঙ্গে যুদ্ধ করেন। দেলোয়ার হোসেন স্বাধীনতার পর বাংলাদেশ সেনাবাহিনীতেই চাকরি করেন। ১৯৯৩ সালে সেনাবাহিনীর চাকরি থেকে অবসর নিয়ে আইন পেশায় যোগ দেন। ব্রাহ্মণবাড়িয়া জেলার কসবা উপজেলার অন্তর্গত চন্দ্রপুর এলাকা। এর অবস্থান কসবা রেলস্টেশন থেকে তিন মাইল উত্তরে। এখানে ছিল পাকিস্তান সেনাবাহিনীর শক্ত এক প্রতিরক্ষা অবস্থান। ১৯৭১ সালের ২২ নভেম্বর এ অবস্থানে পাকিস্তান সেনাবাহিনীর প্রতিরক্ষা অবস্থান বেশ সুবিধাজনক স্থানে ছিলো। সেখানে আক্রমণ চালানোর উদ্যোগও বেশ বিপজ্জনক ছিলো। আক্রমণ করলে মুক্তিযোদ্ধাদেরই ক্ষয়ক্ষতি হতো বেশি। তার পরও মুক্তিযোদ্ধারা আক্রমণ চালালেন। তুমুল যুদ্ধ চলতে থাকল। মুক্তিযোদ্ধাদের একাধিক দলের মধ্যে একটিতে ছিলেন দেলোয়ার হোসেন। আক্রমণ চালিয়েও তারা ব্যর্থ হলেন। পাকিস্তানিদের আক্রমণে শহীদ ও আহত হলেন অসংখ্য মুক্তিযোদ্ধা। এ যুদ্ধের পরিকল্পনা শুরু হয় ১৮ নভেম্বর। ভারতীয় বাহিনীর সঙ্গে যৌথভাবে এ আক্রমণ চালানোর সিদ্ধান্ত নেওয়া হয়। বাংলাদেশ বাহিনীর কোম্পানি পরিচালনা করেন খন্দকার আবদুল আজিজ (বীর বিক্রম), (প্রকৃত নাম খন্দকার আজিজুল ইসলাম)। পরিকল্পনা মোতাবেক বাংলাদেশ বাহিনী ও ভারতীয় বাহিনী যৌথভাবে আক্রমণ করে। চন্দ্রপুরে দেলোয়ার হোসেন যুদ্ধ করেন। তার চোখের সামনে শহীদ হন কয়েকজন সহযোদ্ধা। তিনি নিজেও যুদ্ধে একপর্যায়ে আহত হন। আহত অবস্থায়ও যুদ্ধ চালিয়ে যান। একপর্যায়ে নিস্তেজ হয়ে পড়েন। সহযোদ্ধারা তাকে ফিল্ড হাসপাতালে পাঠান। বীর প্রতীক দৈনিক প্রথম আলো, "তোমাদের এ ঋণ শোধ হবে না" | তারিখ: ২৭-০৩-২০১২[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ৪০৬। আইএসবিএন 9789843351449।  একাত্তরের বীর মুক্তিযোদ্ধা (দ্বিতীয় খন্ড)। ঢাকা: প্রথমা প্রকাশন। মার্চ ২০১৩। পৃষ্ঠা পৃ ২৪২। আইএসবিএন 9789849025375।  এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।
আমলাতাড়া

আমলাতাড়া হল ভারতের পশ্চিমবঙ্গ রাজ্যের বাঁকুড়া জেলার অন্তঃপাতী একটি গ্রাম। এই গ্রামটি উক্ত জেলার সদর মহকুমার বাঁকুড়া ১ সমষ্টি উন্নয়ন ব্লকে অবস্থিত। ২০১১ সালের জনগণনা অনুসারে আমলাতাড়া গ্রামের জনসংখ্যা ৮৩৬। এর মধ্যে ৪৫৭ জন পুরুষ ও ৪০৬ জন নারী। "Primary census abstract data"। Census of India। সংগ্রহের তারিখ ২২ ফেব্রুয়ারি ২০১৪।  (For villages, select "rural" radio button, then select state, district and sub-district. A drop down list of villages well appear. Select the village.)
১৯৮২-এ বাংলাদেশ

গণপ্রজাতন্ত্রী বাংলাদেশ এর ১৯৮২ সালের প্রধান ঘটনা প্রবাহ রাষ্ট্রপতি : আবদুস সাত্তার (২৪ মার্চ পর্যন্ত) হুসেইন মুহাম্মদ এরশাদ (২৪ মার্চ হইতে ২৭ মার্চ) আফম আহসানউদ্দিন চৌধুরী (৩০ মার্চ হইতে) প্রধানমন্ত্রী : শাহ আজিজুর রহমান (২৪ মার্চ পর্যন্ত) পদ বিলুপ্ত থাকে (২৪ মার্চ ১৯৮২ – ৩০ মার্চ ১৯৮৪) প্রধান বিচারপতি : কামালউদ্দিন হোসেন (১২ এপ্রিল পর্যন্ত) ফজলে কাদেরী মোহাম্মদ আবদুল মুনিম (১২ এপ্রিল হইতে) ৩ জানুয়ারি : খালেদা জিয়া বাংলাদেশ জাতীয়তাবাদী দলের বিভিন্ন স্তরের নেতা কর্মিদের আহ্ববানে বিএনপিতে যোগ দেন। ২৮ জানুয়ারি : ১৯৬১ সালে শুরু হওয়া জাতীয় সংসদ ভবন নির্মাণ কাজ সম্পন্ন হয়। ১৫ই ফেব্রুয়ারি : বাংলাদেশের দ্বিতীয় সংসদের অষ্টম (এবং শেষ) অধিবেশনে প্রথম জাতীয় সংসদ ভবন ব্যবহৃত হয়। ২৪ মার্চ : রক্তপাতহীন অভ্যুত্থানের মাধ্যমে সেনাপ্রধান হুসেইন মুহাম্মদ এরশাদ বিচারপতি আব্দুস সাত্তারকে ক্ষমতাচ্যুত করে ক্ষমতা গ্রহণ করেন। ২৪ মার্চ : বেসামরিক বিমান চলাচল ও পর্যটন মন্ত্রণালয়কে বিলুপ্ত করে প্রতিরক্ষা মন্ত্রণালয়ের অধীনে ন্যাস্ত করা হয়। ৩ জুন : রেলওয়ে বোর্ড বিলুপ্ত হয়ে এর কার্যক্রম যোগাযোগ মন্ত্রণালয়ের রেলওয়ে বিভাগের ওপর ন্যস্ত করা হয় এবং বিভাগের সচিব ডিরেক্টর জেনারেল পদপ্রাপ্ত হন। ৪ অক্টোবর : দুই বছরের জন্যে বাংলাদেশ ও ভারতের মাঝে পানি বণ্টন বিষয়ে দু বছর মেয়াদী একটি সমঝোতা স্মারক স্বাক্ষরিত হয়। ১৯৮২ সালে বাংলাদেশ সরকার ব্যাংকিং ব্যাবস্থার প্রথম পূনর্গঠন শুরু করে। ১৯৮২ সালে করাচি, পাকিস্তানে অনুষ্ঠিত এশিয়া কাপে অংশগ্রহণ করে। ১৯৮২ সালে পেট্রোবাংলা কামতা গ্যাসক্ষেত্র গ্যাসক্ষেত্রটি আবিষ্কার করে। ১৯৮২ সালে নাটোর চিনি কল লিমিটেড শিল্প প্রতিষ্ঠানটি নির্মাণ কাজ শুরু হয়। ১৯৮২ সালের বাংলাদেশী চলচ্চিত্রের তালিকা বাংলাদেশের ইতিহাসের সময়রেখা "গঙ্গার পানিবণ্টন"। বাংলা পিডিয়া। সংগ্রহের তারিখ ২৫ জানুয়ারি ২০১৭।
খগেন্দ্রনাথ দাস

খগেন্দ্রনাথ দাস (১৮৯২ - ১৯২৭) একজন বাঙালি ব্রিটিশ বিরোধী স্বাধীনতা সংগ্রামী ও সশস্ত্র বিপ্লবী। খগেন্দ্রনাথ দাসের জন্ম চারগাছ, ত্রিপুরায়। পিতার নাম রমেশচন্দ্র দাস। ঢাকার বিপ্লবী হেমচন্দ্র ঘোষ স্থাপিত 'মুক্তিসংঘে'র সদস্য ছিলেন। মুক্তিসংঘের কলকাতা শাখার ভার ছিল বিপ্লবী শ্রীশ পালের ওপর। খগেন্দ্রনাথ তাকে সাহায্যের জন্যে আরো কয়েকজন বিপ্লবীর সাথে কলকাতায় আসেন। আত্মোন্নতি সমিতি ও মুক্তি সংঘ এই দুই গুপ্ত বিপ্লবী সংগঠনের মধ্যে যোগাযোগ রাখতেন তিনি। ১৯২২ সালে জগদ্দল এলাকার আলেকজান্ডার জুট মিলের অত্যাচারী ইঞ্জিনিয়ার রবার্ট ও'ব্রায়েন শ্রমিক হত্যা করেছিল। মুক্তি সংঘের বিপ্লবীরা প্রতিশোধার্থে তাকে হত্যা করার পরিকল্পনা করেন। এই কার্যোদ্ধার করতে খগেন্দ্রনাথ দাস তিনমাস ওই জুট মিলে শ্রমিকের ছদ্মবেশে কাজ করতে থাকেন যদিও এই পরিকল্পনা ফাঁস হয়ে যায় এবং তিনি ও হরিদাস দত্ত পালিয়ে যান। পুলিশ তাকে গ্রেপ্তার করলে দেড় বছর কারাবাস হয়। তিনি বিপ্লবী দল বেঙ্গল ভলেন্টিয়ার্সের অন্যতম প্রতিষ্ঠাতা সদস্য ছিলেন। খগেন্দ্রনাথ দাসের অন্যতম কৃতিত্ব প্রথম বিশ্বযুদ্ধের সময় রডা কোম্পানির মাউজার পিস্তল ও গুলি লুঠ। এই কাজের হোতা শ্রীশচন্দ্র মিত্র ওরফে হাবু মিত্রের সাথে তিনি, হরিদাস দত্ত এবং শ্রীশ পাল সক্রিয় ভূমিকা নেন। দিনের বেলা দুঃসাহসিক উপায়ে গরুর গাড়ির গাড়োয়ান সেজে তারা অস্ত্র লুঠ করে আনেন বিপ্লবীদের গোপন আস্তানায়। এই অস্ত্র পরে নানা ভাবে সশস্ত্র বিপ্লবীদের হাতে ছড়িয়ে পড়েছিল। এই দুঃসাহসিক ডাকাতির কথা পুলিশ জানতে পারে কিন্তু তার বিরুদ্ধে সেরকম প্রমাণ পাওয়া যায়নি। মামলায় জড়াতে না পারলেও বিনাবিচারে নানা জায়গায় আটক ও অন্তরীন করে রাখা হয় তাকে। প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ১২২, ১২৩।  এই সময়, কৌশিক বন্দ্যোপাধ্যায় (৭ সেপ্টেম্বর ২০১৫)। "তাঁর জাতীয়তাবাদকে শুধু নথিপত্র দিয়ে ধরা কঠিন"।  এখানে তারিখের মান পরীক্ষা করুন: |সংগ্রহের-তারিখ= (সাহায্য); |সংগ্রহের-তারিখ= এর |ইউআরএল= প্রয়োজন (সাহায্য)
দুলু মাঝির ভিটা

দুলু মাঝির ভিটা বা দলু মাঝির ভিটা বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত একটি প্রাচীন স্থাপনা। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। বগুড়া জেলার কোতোয়ালি উপজেলার সরলপুর মৌযায় ও মহাস্থান থেকে দক্ষিণ-পশ্চিম এবং বলাই ধাপ ও ওঝা ধন্বন্তরির ভিটার কাছাকাছি এই স্থাপনা অবস্থিত। দুলু মাঝির ভিটা দেখতে গোলাকার। এর ব্যাস প্রায় ১২০ মিটার এবং উচ্চতা ৫ মিটার। কিন্তু প্রায় ৬৫ মিটার দৈর্ঘ্য ও ৬০ মিটার প্রস্থ জমি মূল ভুমি থেকে চাষের জন্য আলাদা করা হয়েছে। এই ভিটা পুরাতন ইট, পাথরে আবৃত। বাংলাদেশের প্রত্নতাত্ত্বিক স্থানের তালিকা "প্রত্নস্হলের তালিকা"। বাংলাদেশ প্রত্নতত্ত্ব অধিদপ্তর। http://www.archaeology.gov.bd/। সংগ্রহের তারিখ ২৩ ফেব্রুয়ারি ২০১৬।  |প্রকাশক= এ বহিঃসংযোগ দেয়া (সাহায্য) আবুল কালাম মোহাম্মদ যাকারিয়া; প্রশ্নোত্তরে বাঙলাদেশের প্রত্নকীর্তি (প্রথম খন্ড); ঝিনুক প্রকাশনী; তৃতীয় মুদ্রণঃ মার্চ ২০১৩; পৃষ্ঠা-১৭৫-১৭৬, ISBN 984- 70112-0112-0
আফগান রন্ধনশৈলী

আফগানি রন্ধনশৈলী দেশের প্রধান ফসল, যেমন গম, ভুট্টা, বার্লি এবং চাল ইত্যাদির উপর ভিত্তি করে সমৃদ্ধি লাভ করেছে। এই সকল প্রধান খাদ্যের পাশাপাশি দেশীয় ফল এবং সবজি সাথে দুগ্ধজাত পণ্য যেমন দুধ, দই ও মাঠা খাদ্য তালিকায় যুক্ত হয়েছে। কাবুলি পোলাও আফগানিস্তানের জাতীয় খাবার। এদের খাবারের মাধ্যমে জাতিগত এবং ভৌগোলিক বৈচিত্র্য প্রস্ফুটিত হয়েছে।  আফগানিস্তান উচ্চ মানের ডালিম, আঙ্গুর এবং মিষ্টি ফুটবল আকৃতির তরমুজের জন্য পরিচিত। আফগানেরা সাধারনত রেস্টুরেন্টে খাওয়া দাওয়া করে না। আফগানিস্তানের অনেক রেস্টুরেন্টে সপরিবারে খাওয়ার জন্য বুথ বা পৃথক স্থানের ব্যবস্থা আছে। Brittin, Helen (২০১১)। The Food and Culture Around the World Handbook। Boston: Prentice Hall। পৃষ্ঠা 20–21।  "melon, Afghan Honeydew"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০১৭।  অজানা প্যারামিটার |1= উপেক্ষা করা হয়েছে (সাহায্য) উইকিমিডিয়া কমন্সে আফগানি রন্ধনশৈলী সংক্রান্ত মিডিয়া রয়েছে। Afghan cooking, recipes and culture ওয়েব্যাক মেশিনে আর্কাইভকৃত ২০ সেপ্টেম্বর ২০১৭ তারিখে Afghan Foods and Cuisine Afghan Food and Cookery Afghan cooking Some Afghan Dishes Afghan recipes
নবজীবন ঘোষ

নবজীবন ঘোষ (আনুমানিক ১৯১৬ ― ২৩ সেপ্টেম্বর, ১৯৩৬) একজন স্বাধীনতা সংগ্রামী ও শহীদ। নবজীবন ঘোষের বাড়ি মেদিনীপুর। তার ডাক নাম ছিল শালিখ। পিতার নাম যামিনীজীবন ঘোষ। তার পরিবারের অনেকেই বিপ্লবী আন্দোলনে সক্রিয়ভাবে জড়িত ছিলেন। ভ্রাতা নির্মলজীবন ঘোষ অত্যাচারী জেলাশাসক বার্জকে হত্যা করেন, মেদিনীপুর সেন্ট্রাল জেলে তার ফাঁসি হয় ২৬ অক্টোবর, ১৯৩৪ খ্রিষ্টাব্দে। তার পরিবার সরকারি অত্যাচারে জর্জরিত হয়েছে। জ্যেষ্ঠ ভ্রাতা বিনয়জীবন ইতিহাসের অধ্যাপনা করতেন মেদিনীপুর কলেজে। তাকে অন্যায়ভাবে চাকরি থেকে বরখাস্ত করা হয় ১৯৩৩ সালে। অপর ভ্রাতা জ্যোতিজীবন ঘোষও কারান্তরালে ছিলেন। নবজীবনকে, বিপ্লবী আন্দোলনের সাথে যুক্ত এই সন্দেহে প্রথমে মেদিনীপুর থেকে বহিষ্কার করা হয়। পরে গ্রেপ্তার করে বন্দী অবস্থায় অমানুষিক প্রহারের ফলে তার মৃত্যু ঘটে। এই মৃত্যুকে পুলিশ আত্মহত্যা বলে মিথ্যা প্রচার করে। নবজীবন ঘোষের জেল হেফাজতে মৃত্যু ও মেদিনীপুর জেলা জুড়ে পুলিশি অত্যাচারের বিরুদ্ধে সরব হন রবীন্দ্রনাথ স্বয়ং। সেসময় রাজবন্দী হত্যা এবং মানবাধিকার লঙ্ঘনের বিরুদ্ধে ইন্ডিয়ান সিভিল লিবার্টিস ইউনিয়ন তদন্তের দাবী জানায়। এই সংগঠনের সভাপতি ছিলেন রবীন্দ্রনাথ ঠাকুর। Rammanohar Lohia (১৯৯০)। The Struggle for Civil Liberties। Deep and Deep Publications। পৃষ্ঠা 43, 44।  রায়, প্রকাশ (২০২১)। বিস্মৃত বিপ্লবী। চেন্নাই: নোশনপ্রেস চেন্নাই তামিলনাড়ু। পৃষ্ঠা ২৩–২৬। আইএসবিএন 978-1-63873-248-8।  Arjuna, Brajendranātha (১৯৭৯)। Agniyugera itikathā। Muktadhārā।  প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ২৪৩। আইএসবিএন 81-85626-65-0।
রহস্যকাহিনি

রহস্যকাহিনি একটি সাহিত্যবর্গ যেটাতে কোনো রহস্যময় খুন বা অপরাধের সমাধান করা হয়। এটি সাহিত্যের অপেক্ষাকৃত নতুন শাখা। রহস্যকাহিনি কখনো কখনো গোয়েন্দা কাহিনিতে রূপ নিতে পারে, তবে এটি প্রায়শই "হার্ড-বয়েলড" গল্পের তীব্র বাস্তবতা ও মারামারির বিপরীতে রহস্যময় অথচ যৌক্তিক জগৎ উপস্থাপন করে। সাহিত্যে অপেক্ষাকৃত নতুন শাখা এই রহস্যকাহিনির ধারা গড়ে উঠেছে গত ২০০ বছর ধরে। ইংরেজ রেনেসাঁর সময় স্বাক্ষরতা বেড়ে যায়, লোকে বই পড়া শুরু করে আর ফলে তারা তাদের চিন্তাভাবনায় ক্রমশ ব্যক্তিবাদী হয়ে ওঠে। এই চিন্তাধারায় তারা যুক্তিকে সম্মান করতে শেখে এবং সক্ষম হয় সমস্যার সমাধান করতে। ১৮০০-র পূর্বে রহস্যকাহিনির না থাকার সম্ভাব্য একটি কারণ হলো প্রকৃত পুলিশ বাহিনীর অভাব। শিল্পবিপ্লবের আগে বহু শহরেই নিরাপত্তার জন্যে কনস্টেবল ও নৈশপ্রহরী ছাড়া কেউ থাকত না। স্বাভাবিকভাবেই, কনস্টেবলটি শহরের প্রত্যেককে ব্যক্তিগতভাবে চিনত। তাই যেকোন অপরাধই হয় দ্রুত সমাধান হতো নইলে কখনোই হতো না। যেহেতু শিল্পায়নের ফলে লোকেরা শহরে এসে ভিড় করতে থাকলো, পুলিশও প্রাতিষ্ঠানিক রূপ নিলো; প্রয়োজন পড়লো প্রাইভেট ডিটেকটিভের, আর এভাবেই সৃষ্টি হলো রহস্য উপন্যাস। রহস্যকাহিনিকে বিভিন্ন শ্রেণীতে ভাগ করা যায়: "প্রথাগত রহস্য", "আইনি থ্রিলার", "মেডিক্যাল থ্রিলার", "কোজি মিস্ট্রি", "পুলিশী তদন্ত", "হার্ড-বয়েলড" ইত্যাদি। গোয়েন্দা কাহিনি বাংলা সাহিত্যে গোয়েন্দা চরিত্র সর্বকালের শীর্ষ ১০০ অপরাধ উপন্যাস "A Short History of the Mystery"। ১৯ জুলাই ২০০৯ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০১৭।  "Mystery Time Line"।  Gilber, Elliot (১৯৮৩)। The World of Mystery Fiction। Bowling Green, OH: Bowling Green State University Popular Press। আইএসবিএন 0-87972-225-8।  Stop, You're Killing Me! is an Anthony Award-winning website that compiles resources for lovers of mystery, crime, thriller, spy, and suspense books. Mystery Fiction at TV Tropes Mystery Weekly Magazine presents crime and mystery short stories by some of the world's best established and emerging mystery writers. German Mystery Blog ওয়েব্যাক মেশিনে আর্কাইভকৃত ১৪ জানুয়ারি ২০১৭ তারিখে with daily news.
ভারতের বন্দরের তালিকা

ভারতে ১৩ টি প্রধান বন্দর রয়েছে। এছাড়া ২০০ টির মত ছোট বন্দর বা অপ্রধান বন্দর রয়েছে। "List of Major Ports in India, Seaports in India, Indian Sea ports"। সংগ্রহের তারিখ ২৫-০১-২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
মনমোহন ভাদুড়ী

ডা: মনমোহন ভাদুড়ী (১৮৭৭- ৯ মার্চ,১৯৭১) একজন ব্রিটিশবিরোধী স্বাধীনতা সংগ্রামী ও আজাদ হিন্দ ফৌজের ক্যাপ্টেন। বোয়ালমারির ভাদুড়ী পরিবারে জন্মগ্রহণ করেন। বিপ্লবী আন্দোলনে সক্রিয় ভূমিকা নিয়েছিলেন। ফরিদপুর জেলা জেলা ষড়যন্ত্র মামলায় অভিযুক্ত হয়ে গ্রেপ্তার হন। দেশবন্ধু চিত্তরঞ্জন দাশ তার হয়ে মামলা পরিচালনা করেন। বিচারে ফাঁসির হাত থেকে রেহাই পেলেও দশ বছর কারাদণ্ড হয়। ফরিদপুরে কমিউনিস্ট পার্টি সংগঠকদের মধ্যে তিনি ছিলেন অন্যতম। গোয়ালন্দ এলাকায় বহুদিন থেকে স্থানীয় মৎসজীবিদের ভেতরে সংগঠন গড়ে তোলার কাজে রত ছিলেন তিনি। রাজবাড়ী জেলায় আজাদ হিন্দ ফৌজের একজন প্রধান সংগঠক ছিলেন ডা: মনমোহন ভাদুড়ী। নেতাজী সুভাষচন্দ্র বসুর আহবানে বহু তরুন তরুনী আজাদ হিন্দ ফৌজের মুক্তিমন্ত্র উদ্বুদ্ধ হয় তার নেতৃত্বে। বেড়াডাঙ্গাতে ছিল আজাদ হিন্দ ফৌজের অন্যতম কেন্দ্র। স্থানীয় অনেক মহিলাও এর সদস্য ছিলেন। দেহচর্চা, লাঠিখেলা, মহড়া ইত্যাদি চলত। ১৯৪৬ সালে কালিম্পঙে বৃটিশদের বিরুদ্ধে যুদ্ধে তিনি আজাদ হিন্দ ফৌজের ক্যাপ্টেন হিসেবে নেতৃত্ব দেন। যুদ্ধে জাপানের পরাজয়ের পর আত্মগোপনে রাশিয়া চলে গেছিলেন। নেতাজী তার গ্রন্থে তাকে ক্যাপ্টেন ভাদুড়ী বলে উল্লেখ করেছেন। ৯ মার্চ, ১৯৭১ খ্রিষ্টাব্দে তার মৃত্যু হয়। প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৩৯৬।  পৃষ্ঠা নং ৩৫। "শতবৎসরের রাজনীতি"। রাজবাড়ী সাইবার রিসার্চ ইনস্টিটিউট। ২০১৬-০৮-২২ তারিখে মূল থেকে আর্কাইভ করা। সংগ্রহের তারিখ ২৫.০১.১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
রামের সুমতি (১৯৮৫-এর চলচ্চিত্র)

রামের সুমতি শহিদুল আমিন পরিচালিত ১৯৮৫ সালে শিশুতোষ নাট্য চলচ্চিত্র। অপরাজেয় কথাশিল্পী শরৎচন্দ্র চট্টোপাধ্যায় রচিত একই নামের উপন্যাস অবলম্বনে চলচ্চিত্রটির চিত্রনাট্য লিখেছেন শহিদুল আমিন। এক গ্রাম্য কিশোরের দুরন্তপণার গল্প চিত্রিত হয়েছে এই ছবিতে। এতে নাম ভূমিকায় (রাম) অভিনয় করেছেন জয়, তার বউদির ভূমিকায় ববিতা এবং তার দাদা শ্যামের চরিত্রে প্রবীর মিত্র। এছাড়া অন্যান্য ভূমিকায় রয়েছেন সুচন্দা, রওশন জামিল, নার্গিস, সাদেক বাচ্চু, সাইফুদ্দিন, আশীষ কুমার লোহ প্রমুখ। এটি সাদেক বাচ্চু অভিনীত প্রথম চলচ্চিত্র। এই চলচ্চিত্রে রাম চরিত্রে অভিনয়ের জন্য জয় শ্রেষ্ঠ শিশু শিল্পী ও তার বউদি চরিত্রে অভিনয়ের জন্য ববিতা শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার লাভ করেন। রাম গ্রামের দুষ্ট ও দুরন্ত কিশোর। গ্রামের লোকজন তার দুরন্তপণায় অতিষ্ঠ। আজ কারো গাছের ফল চুরি করেছে, তো কাল কারো পুকুরের মাছ চুরি করেছে এমন নালিশ অহরহ আসছে। তার বড় ভাই শ্যাম জমিদারের অধীনে কাজ করে। সে তাকে শাসন করে। শুধু তার বউদি নারায়ণীকে সে মান্য করে। একদিন জমিদারের ছেলের সাথে বিবাদে জড়িয়ে গেলে নারায়ণী তাকে শাসন করে এবং তার সাথে কথা বলা বন্ধ করে দেয়। এতে মনঃক্ষুণ্ণ হয়ে এবং আপনজনের সাথে সম্পর্ক ছিন্ন হলে সে তার ভুল বুঝতে পারে এবং তার সকল সম্পত্তি তার ভাইপোকে দিয়ে গ্রাম ছেড়ে তার মামা বাড়ি চলে যাওয়ার সিদ্ধান্ত নেয়। জয় - রামলাল ববিতা - নারায়ণী/বউদি প্রবীর মিত্র - শ্যামলাল সুচন্দা - নেত্রা রওশন জামিল - নারায়ণীর মা নার্গিস - শিখা সাদেক বাচ্চু - নরেশ সাইফুদ্দিন - জগেশ্বর আশীষ কুমার লোহ - পুরোহিত এটিএম শামসুজ্জামান - স্কুল শিক্ষক ওবায়দুল হক সরকার - জমিদার দুলারী চক্রবর্তী - নরেশের মা হিমাংশু দাস হিমু কালী বাবু পরাণ বাবু ননী দাস রামের সুমতি চলচ্চিত্রের সঙ্গীত পরিচালনা করেছেন মনসুর আহমেদ। গীত রচনা করেছেন মাসুদ করিম। গানে কণ্ঠ দিয়েছেন রুনা লায়লা, সাবিনা ইয়াসমিন, শামীমা ইয়াসমিন দীবা ও বেবি নওরিন। জাতীয় চলচ্চিত্র পুরস্কার বিজয়ী: শ্রেষ্ঠ অভিনেত্রী - ববিতা বিজয়ী: শ্রেষ্ঠ শিশু শিল্পী - জয় রামের সুমতি শরৎচন্দ্র চট্টোপাধ্যায় পারভেজ, রুবেল (সেপ্টেম্বর ২১, ২০১৬)। "'পঞ্চসঙ্গী'র পাঁচালি এবং বাংলাদেশের শিশুতোষ চলচ্চিত্র"। বণিক বার্তা। সংগ্রহের তারিখ ২৫ জানুয়ারি ২০১৭। [স্থায়ীভাবে অকার্যকর সংযোগ] মুৎসুদ্দী, ইলা (৭ নভেম্বর ২০১৩)। "কিংবদন্তি নায়িকা ববিতা"। দৈনিক আজাদী। সংগ্রহের তারিখ ২৫ জানুয়ারি ২০১৭। [স্থায়ীভাবে অকার্যকর সংযোগ] হেনা, শাহনাজ (৩০ এপ্রিল ২০১৫)। "প্রবীর মিত্রের একাল আর সেকাল"। দৈনিক যুগান্তর। সংগ্রহের তারিখ ২৫ জানুয়ারি ২০১৭।  মঈনুদ্দীন, অভি (২৫ এপ্রিল ২০১৫)। "মডেল হলেন সাদেক বাচ্চু"। দৈনিক নয়া দিগন্ত। সংগ্রহের তারিখ ২৫ জানুয়ারি ২০১৭।  "পপি থেকে অসাধারণ 'ববিতা'র গল্প"। মিডিয়া খবর। আগস্ট ২৮, ২০১৪। সংগ্রহের তারিখ ২৫ জানুয়ারি ২০১৭। [স্থায়ীভাবে অকার্যকর সংযোগ] ইন্টারনেট মুভি ডেটাবেজে রামের সুমতি (ইংরেজি)
পোঠোহারী ভাষা

পোঠোয়ারী (پوٹھواری), পোঠোহারী (پوٹھوہاری), বা পাহাড়ি পোঠোয়ারী একটি ইন্দো-আর্য উপভাষা পাকিস্তানের এই ভাষা হল সংক্রমণগত হিন্দকো ও পাঞ্জাবি থেকে। ভাষাভাষীর ভাষাগত পরিচয় আছে, কিন্ত জাতিগত পরিচয় নেই। এই পাঞ্জাবি থেকে আলাদা বানায়। একটি জায়মান ভাষা আন্দোলন হয়েছে। প্রচেষ্টা হয়েছে এটা অফিসিয়াল হতে কিন্ত অসুবিধা আছে। এথ্‌নোলগে Pahari-Potwari (১৯তম সংস্করণ, ২০১৬) "Western Panjabi"। Ethnologue। সংগ্রহের তারিখ ২১ জুলাই ২০১৬।  হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "Pahari Potwari"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।  Shackle 1979, পৃ. 200–201। Shackle 1983, পৃ. 182; Shackle 1979, পৃ. 198. Masica 1991, পৃ. 440। Shackle 1983, পৃ. 183।
পাস্তুরায়ন

পাস্তুরায়ন (ইংরেজি: pasteurization) দুধ ও অন্যান্য তরল বিশুদ্ধিকরণর একটি পদ্ধতি। ফরাসি অণুজীববিজ্ঞানী লুই পাস্তুর এই বিশেষ পদ্ধতি উদ্ভাবন করেন। পাস্তুরায়নের প্রথম পরীক্ষাটি সম্পন্ন করেছিলেন লুই পাস্তুর ও ক্লদ বের্নার (Claude Bernard), ১৮৬৪ সালের ২০ এপ্রিলে। পাস্তুরায়নের প্রাথমিক উদ্দেশ্য ছিল ওয়াইন ও বিয়ারের টকে যাওয়া প্রতিরোধ করা। পাস্তুরায়নে তাপমাত্রা ৬০o থেকে ৬৩o সেলসিয়াসে ৩০ মিনিট রেখে হঠাৎ করে ১৩o নামিয়ে আনা হয়। এর ফলে দুধের মধ্যে থাকা ব্যাকটেরিয়াসহ অন্যান্য জীবাণু ধ্বংস হয়। পাস্তুরায়ন প্রক্রিয়ায় কেবল খাবারের মধ্যে থাকা অণুজীবদের সংখ্যাবৃদ্ধি শ্লথ করে দেয়া হয়; এর মাধ্যমে সকল ক্ষতিকর অণুজীব ধ্বংস করা হয় না। পাস্তুরায়ন প্রক্রিয়ায় রোগসৃষ্টিকারী জীবাণুর সংখ্যা কমিয়ে আনা হয়, যাতে তারা রোগবালাই সৃষ্টি করতে না পারে (এক্ষেত্রে ধরে নেয়া হচ্ছে পাস্তুরায়িত পণ্যটি সঠিকভাবে সংরক্ষিত হয়েছে এবং তা মেয়াদোত্তীর্ণ হবার আগেই ব্যবহৃত হয়েছে)। বাণিজ্যিক ভিত্তিতে খাদ্যের জীবাণুমুক্তকরণ প্রচলিত নয়, কারণ তা খাদ্যের স্বাদ ও মানে প্রভাব ফেলে। তবে কিছু কিছু খাবার বাণিজ্যিক জীবাণুমুক্তকরণের জন্যে উপযোগী করে নেয়া যাতে পারে। কাঠবাদাম এপল সিডার বিয়ার টিনজাত খাবার শেডার পনির কর্নব্রেড কাঁকড়া ক্রিম ডিম মধু (পাতলা করা না হলে অপ্রয়োজনীয়) জুস মেপল সিরাপ দুধ কমলার রস পাম ওয়াইন তৈরি খাবার সয়া সস স্পোর্টস ড্রিংক তামাক ভিনেগার ভিটামিন পানি পানি Carlisle, Rodney (2004). Scientific American Inventions and Discoveries, p.357. John Wiley & Songs, Inc., new Jersey. আইএসবিএন ০-৪৭১-২৪৪১০-৪. Montville, T. J., and K. R. Matthews: "food microbiology an introduction", page 30. American Society for Microbiology Press, 2005. Online forum on modern day pasteurisation equipment Thermal treatment in food industry Pasteurisation of animal by-products / (Animal By-Products Regulations)
এন্নোর বন্দর

এন্নোর বন্দর হল তামিলনাড়ু রাজ্যের দ্বিতীয় বৃহত্তম বন্দর। বর্তমানে এই বন্দরটি দপ্তরিক ভাবে নাম রাখা হয়েছে কামারাজার পোর্ট লিমিটেড। বন্দর টি চেন্নাই বন্দর থেকে ২৪ কিলোমিটার (১৫ মা) উত্তর দিকে করমন্ডোল উপকূলে অবস্থিত। এই বন্দরটি ভারতের প্রথম বেসরকারি প্রধান বন্দর। বন্দরটি ২০০১ সালে প্রথম চালু হয়। ২০১১-২০১২ সালে বন্দরটির পণ্য পরিবহন ক্ষমতা ছিল ৩০ মিলিয়ন টন। এই বন্দরে ৩২ শতাংশ অংশিদারিত্ব রয়েছে চেন্নাই বন্দর-এর। বাকি ৬৮ শতাংশ অংশিদারিত্ব কামরাজার পোর্ট লিমিটেডের। ২০১৪-২০১৫ সালে এই বন্দরটি ৩০.২৫ মিলিয়ন টন পণ্য পরিবহন করেছে এবং ২০১২-২০১৩ সালে বন্দরে ৪৭৫ টি জাহাজ নোঙর করেছ এবং পণ্য খালাস ও পরিবহন করেছে। এটি বর্তমানে দেশের (২০১৪-২০১৫ সালের হিসাবে) ১০ তম বৃহত্তম বন্দর। বন্দরের প্রোতাশ্রয়টি ১৩.৫ মিটার (৪৪ ফু) গভীর। বন্দরটিতে মোট ৮৬ জন কর্মচারী নিযুক্ত রয়েছে। এন্নোর বন্দরটি গড়া হয় চেন্নাই বন্দরের উপর চাপ কমাতে। এটি চেন্নাই বন্দরের উপকন্ঠিয় বন্দর হিসাবে নির্মাণ করা হয়েছে। তামিলনাড়ু বিদ্যুৎ পর্ষদ তামিল নাড়ুর বিদ্যুৎ কেন্দ্রে কয়লা যোগানের লক্ষ্যে এন্নোর বন্দর গঠনের কথা বলে। এই বন্দরটি চেন্নাইবন্দরের কয়লা পরিবহনকে কমিয়ে আনে। এছাড়া লক্ষ্য ছিল এই বন্দরের দ্বারা এলএনজি আমদানির। এই সমস্ত লক্ষ্যে ২০০১ সালে এন্নোর বন্দরের কার্যকম শুরু হয়। ২০১৪ সালে এন্নোর বন্দরের নাম পরিবর্তন করে কামরাজার বন্দর রাখা হয়েছে। বন্দরটির প্রধান পণ্য হল কয়লা। এই কয়লা তাপবিদ্যুৎ কেন্দ্রের জন্য আমদানি করা হয়। এছাড়া এই বন্দর দ্বারা এলএনজি আমদানি করা হয়। বন্দরটি দ্বারা গাড়ি রপ্তানি করা হয়। বন্দরটির অন্যান্য পণ্য দ্রব্য হল লৌহ আকরি, রাসায়নিক দ্রব্য, খনিজ তেল প্রভৃতি। "Performance of Major Ports" (pdf)। Government of India, Ministry of Shipping। সংগ্রহের তারিখ ১ অক্টোবর ২০১১। [স্থায়ীভাবে অকার্যকর সংযোগ] "Traffic handled at major ports" (url)। Hindu Businessline। সংগ্রহের তারিখ ২৪ সেপ্টেম্বর ২০১৮।  "Official site of Kamarajar Port Limited"। সংগ্রহের তারিখ ২৬-০১-২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
বিশেষজ্ঞ মতামত

বিশেষজ্ঞ মতামত (Expart Opinion) ভারতীয় সাক্ষ্য আইনে (The Indian Evidence Act - 1872) ৪৫ নং ধারায়, তৃতীয় ব্যক্তির মতামত হিসেবে প্রাসঙ্গিক। যখন আদালতে, বিদেশী আইন, বিজ্ঞান, কলা (Art)র কোনো বিষয়ের ওপর অথবা হাতের লেখা, আঙুলের ছাপের একক অনন্য পরিচিতি সম্পর্কে অভিমত গঠন করার দরকার পড়ে তখন সেই বিষয় অর্থাৎ উক্ত বিদেশী আইন, বিজ্ঞান, কলা, হাতের লেখা, আঙুলের ছাপ সংক্রান্ত প্রশ্নে বিশেষ ভাবে দক্ষ ব্যক্তিদের মতামত প্রাসঙ্গিক হিসেবে বিবেচিত হবে। বিশেষজ্ঞ (Expart) একজন সাক্ষী (Witness) হিসেবে আদালতে তার মতামত দেন। তিনি শুধুমাত্র সেই বিষয়েই আদালতকে অবহিত করবেন যা তার পর্যবেক্ষণ ও বিশেষ দক্ষতা কাজে লাগিয়ে জেনেছেন। সিদ্ধান্ত বা অভিমত নয়। সিদ্ধান্তে আসার দায়িত্ব আদালতের। অর্থাৎ বিশেষজ্ঞ মতামত আদালতগ্রাহ্য হওয়ার জন্যে ১) বিষয়টি এমনি হতে হবে যেখানে বিশেষজ্ঞর সাক্ষ্য বা মতামত অবশ্য প্রয়োজন ২) আলোচ্য সাক্ষী প্রকৃতপক্ষে একজন বিশেষজ্ঞ। Batuk Laal (২০০৪)। Law of Evidence। Allahabad: Central Law Agency। পৃষ্ঠা 231–239।  "Expart opinion and it's admissibility"। Legal Service India। October 20, 2013। মার্চ ২০, ২০১৭ তারিখে মূল থেকে আর্কাইভ করা। সংগ্রহের তারিখ 26.01.17।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
২০১৬–১৭ সংযুক্ত আরব আমিরাত ত্রি-দেশীয় সিরিজ

২০১৬-১৭ সংযুক্ত আরব আমিরাত ত্রি-দেশীয় সিরিজ একটি বর্তমান একদিনের আন্তর্জাতিক (ওডিআই) ক্রিকেট টুর্নামেন্ট যে জানুয়ারী ২০১৭ সালে সংযুক্ত আরব আমিরাতে অনুষ্ঠিত হচ্ছে। এটা জাতীয় প্রতিনিধি ক্রিকেট দলের মধ্যে একটি ত্রিদেশীয় সিরিজ হংকং, স্কটল্যান্ড ও সংযুক্ত আরব আমিরাত।
হোয়েলের মতবাদ

বৈজ্ঞানি হোয়েল ১৯৪৬ সালে বলেন যে, যুগ্ম নক্ষত্র দ্রুত তাপ বিকিরণ করে নিজস্ব সমস্ত হাইড্রোজেন নিঃশেষ করে ফেলে এবং প্রচন্ড বিস্ফোরন ঘটায়। এই মতমাদকে হোয়েলের মতবাদ বলে। কাজী আবুল মাহমুদ, ড. কাজী আব্দুুুুর রউফ (মার্চ ২০১৫)। ভূমিরুপবিজ্ঞান। ঢাকা বাংলাদেশ: কাজী আবুল মাহমুদ। পৃষ্ঠা ৩৩।
শাহ্ মখদুম কলেজ

শাহ মখদুম কলেজ রাজশাহী মহানগরীর একটি ঐতিহ্যবাহী কলেজ। এটি ১৯৬৯ সালে প্রতিষ্ঠিত হয় । এই কলেজের বর্তমান অধ্যক্ষ জনাব রেজাউল ইসলাম। রাজশাহীর কলেজগুলোর মধ্যে এটি অন্যতম সেরা কলেজ। এ কলেজের শিক্ষকের মান দেশের সেরা শিক্ষকদের মধ্যে অন্যতম। নিয়মিত ক্লাস-পরীক্ষায় শিক্ষাকদের আন্তরিক সহযোগিতা শিক্ষার্থীদের ভালো ফলাফলে অন্যতম কারণ। ২০১৬ সালের উচ্চমাধ্যমিক পরীক্ষায় বেসরকারি কলেজের মধ্যে শাহ্ মখদুম কলেজ থেকে সর্বোচ্চ সংখ্যক শিক্ষার্থী এ+ পেয়ে পাস করেছে। এই কলেজে শিক্ষকেরা নিয়মিত ক্লাস নিয়ে থাকেন। এ কলেজে উচ্চমাধ্যমিক পর্যায় প্রায় ১০০০ শিক্ষার্থী অধ্যয়ন করে। তাছাড়া এখানে জাতীয় বিশ্ববিদ্যালয়ের অধীনে ডিগ্রি ও অনার্স কোর্স চালু আছে। শাহ্ মখদুম কলেজে ২০১১ সালে বাংলা বিষয়ে অনার্স কোর্সে পাঠদান শুরু করে। এখন অবধি ৬টি ব্যাচ এ বিভাগে অধ্যয়ন করছে। ইতোমধ্যে ২০১১-১২ শিক্ষাবর্ষের শিক্ষার্থীরা চতুর্থ বর্ষের ফাইনাল পরীক্ষা দিয়ে ফলাফলে অপেক্ষায় আছে। বাংলা বিভাগের প্রধান হিসেবে দায়িত্ব পালন করছেন ড. হাসান ফরিদ। অনার্স কোর্সে উন্নত পাঠদানের ক্ষেত্রে রাজশাহী বিশ্ববিদ্যালয়ের শিক্ষকগণ এ বিভাগে খণ্ডকালীন ক্লাস নিয়ে থাকেন। অচিরেই বাংলা বিষয়ে এমএ শ্রেণী চালু করার চেষ্টা চলছে।[তথ্যসূত্র প্রয়োজন] "Shah Mokhdum College - Sohopathi | সহপাঠী" (ইংরেজি ভাষায়)। ২০১৭-০৭-০২। সংগ্রহের তারিখ ২০২২-০১-১৪।  উইকিমিডিয়া কমন্সে শাহ্ মখদুম কলেজ সংক্রান্ত মিডিয়া রয়েছে। দাপ্তরিক ওয়েবসাইট